Haarklous plass

Haarklous plass (1–19, 2–10) er en parkmessig opparbeidet plass på Torshov i bydel Sagene i Oslo.

Plassen er 6,8 dekar (4,9 øst for Kyrre Grepps gate, 1,9 på vestsiden), langstrakt og avgrenses av blokker på begge sider av plassen, Nordkappgata i vest og Edvard Griegs allé i nord. Kyrre Grepps gate skjærer gjennom plassen. Sigurd Lies gate ender i plassens sydøstlige hjørne. 

Begge deler er parkmessig opparbeidet, den vestlige delen med benker og fontene, den østlige med fotballøkke.Grøntplan for Oslo. Registreringer av grøntområder i Oslos byggesone med bydelsvis oppsummering, Plan- og bygningsetaten 2009, side 21  (avlest 26. april 2010)

Plassen ble i 1929 oppkalt etter komponist og organist Johannes Haarklou (1847–1925), organist i Sagene menighet (som da ikke hadde egen kirke) fra 1880 til 1883, deretter i Gamle Aker kirke.

Grønn rute passerer plassen.Grønn rute, hjemmeside  (avlest 26. april 2010) I området rundt Haarklous plass er det en konsentrasjon av sosialboliger, rundt 800 per 2025.

Plassen har gitt navn til et stoppested på busslinje 30. 

Referanser


Litteratur

Gro Røde (red.): Livet langs elva. Oslohistorie fra Sagene, Torshov, Bjølsen, Iladalen, Sandaker og Åsen. Oslo, Bydel Sagene-Torshov, 2000, side 273. ISBN 82-995654-0-5

Eksterne lenker



Kategori:Parker i Oslo
Kategori:Torshov
Kategori:Kulturminner i bydel Sagene
Kategori:Plasser i Oslo